Mórágy Község Önkormányzata 
14/2012.( XI.13.)  önkormányzati rendelete

a szociális igazgatás és szociális ellátások helyi szabályozásáról szóló 6/2011.(IV.11.) rendelet módosításáról  

Mórágy Község Önkormányzat Képviselő-testülete a helyi önkormányzatokról szóló 1990. évi LXV. tv. 16. §-ának (1) bekezdésében kapott felhatalmazás alapján, Magyarország Alaptörvénye 32. cikk (1) bekezdésének a.) pontjában, valamint a szociális igazgatásról és a szociális ellátásokról szóló 1993. évi III. törvény 132. § (4) bekezdésében kapott feladatkörében eljárva a következőket rendeli el:

1. §
A rendelet 12.§ helyébe a következő rendelkezés lép:

Rendszeres szociális segély

12. § (1) Az aktív korúak ellátásán belül rendszeres szociális segélyre jogosult az a személy, aki az ellátásra való jogosultság kezdő napján

a.) egészségkárosodott személynek minősül, vagy

b.) a rá irányadó nyugdíjkorhatárt öt éven belül betölti, vagy

c.) 14 éven aluli kiskorú gyermeket nevel – feltéve, hogy a családban élő gyermekek valamelyikére tekintettel más személy nem részesül a Cst. szerinti gyermekgondozási támogatásban, gyermekgondozási díjban, terhességi gyermekágyi segélyben – és a gyermek ellátását biztosító intézményben /Gyvt. 41.§ (3) bek./ nem tudják biztosítani.

2.§

A rendelet 18.§ és 19. § helyébe a következő rendelkezés lép:

Méltányossági ápolási díj
18. § (1)  Ápolási díj - az Sztv. 41. § (1) és a 43/A. § (1) bekezdésében foglaltakon túlmenően – a tartósan gondozásra szoruló személy otthoni ápolását ellátó nagykorú hozzátartozónak is megállapítható méltányosságból, aki:

a.) 18. életévét betöltött, tartósan beteg személy ápolását, gondozását végzi, feltéve ha

b.) a család egy főre jutó jövedelme nem haladja meg a nyugdíjminimum 150 %-át, egyedülálló esetén 200 %-át.

(2) A 18.§ szerinti ápolási díj havi összege az éves központi költségvetési törvényben maghatározott alapösszeg legalább  80%-a.

19. § (1) Nem állapítható meg ápolási díj a hozzátartozó részére méltányosságból sem az Sztv. 42.§ (1) bekezdésében foglaltak alapján.
          (2) meg kell szüntetni a méltányossági ápolási díj folyósítását az Sztv. 42.§ (2) bekezdésében foglalt esetekben, az Szt. 42.§ (3)-(4) bekezdés szerinti kiegészítéssel.

3.§

A rendelet 1. számú melléklete helyébe e rendelet 1. számú melléklete lép.

4.§

Ez a  rendelet 2012. november 15-én lép hatályba.

Mórágy, 2012. november 12. 

Glöckner Henrik 




      Bakó Józsefné

  polgármester 





körjegyző

ZÁRADÉK:

A rendelet kihirdetve: 2012. november  13..

